सोन नदी से बालू के अवैध उठाव व जमादार से धक्का-मुक्की मामले में पुलिस ने दो अलग-अलग प्राथमिकी दर्ज किया है। पहली प्राथमिकी दाउदनगर थाना के जमादार पंकज कुमार के बयान पर प्राथमिकी दर्ज किया गया है। जिसमें विधायक पुत्र सह अकोड़हा पंचायत के मुखिया कुणाल प्रताप, भगवान बिगहा गांव निवासी मुकेश कुमार, सागर यादव उर्फ भंगु , गुड्डू कुमार सिंह , लाल बाबू यादव, अजीत कुमार व गोरे लाल यादव को नामजद आरोपी बनाया गया है। जबकि 80 से 100 लोगों को इसमें अज्ञात आरोपी बनाया गया है। दूसरा प्राथमिकी थानाध्यक्ष अभय कुमार सिंह के बयान पर दर्ज कराया गया है। जिसमें भगवान बिगहा निवासी अमरेन्द्र कुमार उर्फ धरम सिंह, वसंत कुमार व अरबिंद कुमार को आरोपी बनाया गया है।